PONEDJELJAK, 6. 4. 2020.

***Sat razreda***

Dobro vam jutro dragi moji!

Pred nama je četvrti tjedan na daljinu. Malo će biti kraći nego inače jer nam se približava Uskrs. Izgleda da ćemo i njega proslaviti na daljinu. Šteta . Prava šteta.

Ali što se može. Moramo biti disciplinirani i slušati upute odgovornih. OSTANITE DOMA!

Za početak disciplina i red. Pronašao sam jednu zanimljivu tablicu koju je napravio jedan učitelj ( nije vaš) . Svidjela mi se te sam je odlučio i vama predložiti. Ona se zove PLAN ZA RADNI TJEDAN. Priložit ću je naknadno kao dokument. Ako je moguće da je isprintate i da u nju upisujete zadatke (poslove) za ovaj tjedan. Na kraju tjedna bi je slikali i poslali učitelju. Ako ne onda je pokušajte nacrtati i takvu popunite. Nju mi šaljete ponedjeljkom.

***Hrvatski jezik***

Prošli tjedan smo pričali i učili kako pripovijedati stvaran događaj. Isto tako možemo pripovijedati o događajima koji su izmišljeni. Jedan takav događaj se nalazi u vašem udžbeniku na strani 47. Tekst ***Profesor čarobnih napitaka*** trebate najprije dobro pročitati, nakon toga provjeriti manje poznate riječi te u bilježnicu odgovoriti na pitanja koja se nalaze na strani 48. Samo trebate pisati odgovore na njih. Pitanja su ( 1, 2, 4, 7, 8, 10, 11).

Poslije podatke zapišite u tablicu. Tablica se nalazi na kraju zadataka. Ako je možete isprintati bilo bi vam lakše, a ako ne pokušajte je nacrtati u bilježnicu.

|  |  |
| --- | --- |
| Uvod: NASLOV :…………………………………………………….. | |
| STVARNO | NESTVARNO |
| Glavni dio: NASLOV…………………………………………………… | |
| STVARNO | NESTVARNO |
| Kraj: NASLOV………………………………………………………… | |
| STVARNO | NESTVARNO |

***Priroda i društvo***

Ovo je trebao biti vaš ispit prošli tjedan. Kako ni ovaj tjedan niste u školi, predlažem vama i roditeljima da oni odglume učitelja i da vas vrednuju tj ispitaju: Na koji način: **usmeno:** oni čitaju pitanja, a vi odgovarate **ili pismeno**: isprintaju ovaj test i vi ga riješite.

Na kraju zajedno provjerite i ispravite te mi pošaljite broj bodova.

Za početak uzmite udžbenik i ponovite strane 42, 43, 44, 45, 46, 47, 48, 49, 50, 51, 52 i 53.

Nakon desetak minuta ponavljanja odložite udžbenik i odradite ispit.

BEZ PREPISIVANJA MOLIM!

***SNALAZIM SE U VREMENU***

1. *Ako je rečenica točna, zaokruži* ***DA****, a ako nije točna, zaokruži* ***NE****.*

a) Naši su preci naša prošlost. DA NE

b) Ti si očev potomak. DA NE

c) Sutra je tvoja prošlost. DA NE

d) Svoje potomke možemo vidjeti na starim fotografijama. DA NE

2. *Poveži pojmove tako da na prazne crte u desnom stupcu upišeš ogovarajuće slovo iz lijevog stupca. Pazi, jedno će slovo trebati upisati na dvije crte.*

**a**) sadašnjost \_\_\_\_\_\_\_\_ četvrti razred

**b**) prošlost \_\_\_\_\_\_\_\_ prvi razred

**c**) budućnost \_\_\_\_\_\_\_\_ treći razred

\_\_\_\_\_\_\_\_ sedmi razred

3. *Dopuni rečenicu:*

Godina 2020. pripada \_\_\_\_\_\_ stoljeću, odnosno \_\_\_\_\_\_\_\_\_ tisućljeću.

4. *Riješi pitalicu!*

*Učitelj Paško je rođen 1959. godine.*

Koliko godina ima učitelj ? \_\_\_\_\_\_\_\_\_\_\_\_\_\_\_\_\_\_\_\_\_\_\_

U kojem stoljeću je rođen učitelj? \_\_\_\_\_\_\_\_\_\_\_\_\_\_\_\_\_\_\_\_\_\_\_

5. Posebno vrijedne predmete i objekte iz prošlosti nazivamo \_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

6. *Poveži pojmove u lijevom stupcu s odgovarajućim pojmovima u desnom stupcu*.

deset godina 20. stoljeće

od 1. 1. do 31. 12. tisućljeće

crta vremena stoljeće

deset stoljeća 2. tisućljeće

od 1001. do 2000. desetljeće

deset desetljeća lenta vremena

od 1901. do 2000. g. jedna godina

/ 20